Pusse opp? Bygge nytt? Bli inspirert på boligmessen

**Den lokale hus- og hyttebransjen blir godt representert på boligmessen i Førdehuset til helgen, her vanker presentasjoner av lekre hus i ulike stilarter og spennende boligprosjekter. Publikumsyndlingen Otto Robsahm, bedre kjent som Sinnasnekker'n, holder motiverende foredrag og slår av en prat med de som trenger råd og en dytt i riktig retning med husprosjektet sitt.**

- Boligmessen er den perfekte møteplassen for boligbransjen og alle som har oppussingsplaner eller skal bygge ny bolig eller hytte, sier prosjektleder Rudi Rørstad fra arrangøren Compass Fairs. - For de som leter etter drømmeboligen i Førde og omegn, er det stor sannsynlighet for at de vil finne akkurat den på boligmessen i Førdehuset, sier Rørstad. – Her er det noe for alle, enten man skal huse en nyetablert barnefamilie eller ønsker tips til en lettstelt leilighet for en eller to.

**Litt av hvert**I tillegg til hus og hytte, blir det mulighet for eksperthjelp fra mange andre bransjer. Her vanker det ifølge Rørstad både tips, råd, nyheter og ekstra gode messetilbud på produkter og tjenester som man trenger til boligen sin. - Hva med en elektronisk boliglås som du kan styre med en app, spør prosjektlederen. - Eller kanskje du vil oppgradere varmepumpen til en som er mer lydløs og sparer mer energi – perfekt for de kalde dagene som kommer? Eller bytte ut kjøkken og bad? Hos oss finner publikum alt fra boligalarm, gasspeisovner, varmepumper, garasjeporter, bad, kjøkken, vakuumtoalett til hus og hytte, kjøkkenutstyr, forsikring, finansiering, solskjerming, møbler, eiendomsmegling, renholdsartikler, grillhytter, byggmester, takfornying, massasjebad, verktøy og utstyr til hus og hytte. Fullt program og messeavis finnes på boligmesse.no

**Møt Otto fra «Sinnasnekker’n»**Otto Robsahm, den populære Sinnasnekker’n fra TVNorge, kommer begge dagene for å holde foredrag og være disponibel for handyman-prat for de som ønsker det. Han leder også konkurransen hvor nevenyttige jenter og damer kåres til messens «Handy Girl”. Vinneren går videre til finaletrekning om verktøypakke verdt 30.000,- kroner. Flere av utstillerne har konkurranser hvor man kan vinne deres produkter og tjenester. – Ta med barna, de kan leke i barneparken, og mat kan kjøpes i messens cafe, sier Rørstad.

**Vinn premier for 2, 5 millioner**Husleverandøren Hedalm Anebyhus stiller med to hus og en dobbelgarasje verdt 2,5 millioner kroner på tidenes største messekonkurranse. Registrering pågår på messen frem til søndag kl. 15.

**Åpningstider:**
Lørdag kl. 10 – 18
Søndag kl. 10 – 17

**Prosjektleder: Rudi Rørstad
Mob: 48 20 30 30
E-post: rudi@boligmesse.no**